**INDOKLÁS**

**Általános indokolás**

1. Dorogháza Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazása alapján, a 314/2012. (XI. 8.) Korm. rendelet 42. § (4) bekezdés a) pontja szerint eljáró érdekelt államigazgatási szervek véleményének kikérésével, Dorogháza Község Helyi Építési Szabályzatának jóváhagyásáról szóló 8/2004. (VI.30.) Önkormányzati rendeletét (továbbiakban: Helyi Építési Szabályzat) – a Dorogháza Község Önkormányzat képviselő-testülete által is támogatott „23-25 számú főutak Bátonyterenye és Ózd közötti szakasz fejlesztése” című nemzetgazdasági szempontból kiemelt jelentőségű beruházás megvalósítása érdekébe – szükséges módosítani. A beruházás megvalósításához, többségében, jelenleg még mezőgazdasági művelés alatt álló, közlekedési célúvá átminősítendő területek igénybevételére is szükség van. A beruházás tervezése és megvalósítása során, ezen területek igénybevétele, illetve átminősítési igénye miatt szükséges a településrendezési eszközök módosítása.

**Részletes indokolás**

1. §-hoz:

A Helyi Építési Szabályzat 49.§-a (3) és (4) bekezdéssel kerül kiegészítésre.

1. §-hoz:

A Helyi Építési Szabályzat külterület szabályozási tervlapját módosítja.

1. §-hoz:

A Helyi Építési Szabályzat 24.§ (3) bekezdésében módosítja az „1. számú melléklete” szövegrészt „1. számú függeléke” szövegrészre

1. §-hoz:

A helyi Építési Szabályzat „Keresztszelvények” című 1. számú mellékletét módosítja 1. számú függelékre.

1. §-hoz:

A hatályba léptető és hatályon kívül helyező rendelkezést tartalmazza.

Dorogháza, 2020. október 27.